CELEX: C2007/155/34
Language: et
Date: 2007-07-07 00:00:00
Title: Kohtuasi C-250/07: 24. mail 2007 esitatud hagi — Euroopa Ühenduste Komisjon versus Kreeka Vabariik

7.7.2007   
            
            
               ET
            
            
               Euroopa Liidu Teataja
            
            
               C 155/17
            
         24. mail 2007 esitatud hagi — Euroopa Ühenduste Komisjon versus Kreeka Vabariik
   (Kohtuasi C-250/07)
   (2007/C 155/34)
   Kohtumenetluse keel: kreeka
   Pooled
   
      Hageja: Euroopa Ühenduste Komisjon (esindajad: M. Patakià ja D. Kukovec)
   
      Kostja: Kreeka Vabariik
   Hageja nõuded
   
               —
            
            
               tuvastada, et Kreeka Vabariik on rikkunud direktiivi 93/38/EMÜ, millega kooskõlastatakse veevarustus-, energeetika-, transpordi- ja telekommunikatsioonisektoris tegutsevate tellijate hankemenetlused (1), artikli 20 lõikes 2 sätestatud kohustust avaldada enne pakkumiste esitamist hankekuulutus ning direktiivi 93/38/EMÜ artikli 41 lõikes 4 sätestatud kohustust, nagu seda tõlgendab Euroopa Kohus, kuna ta ei avaldanud enne hanget hankekuulutust ja viivitas põhjendamatult vastusega hageja küsimustele tema pakkumise tagasilükkamise põhjuste kohta;
            
         
               —
            
            
               mõista kohtukulud välja Kreeka Vabariigilt.
            
         Väited ja peamised argumendid
   Komisjonile esitati kaebus seoses rikkumisega, mis pandi toime Dimosia Epichirisi Ilektrismou (riigi osalusega elektrienergia ettevõtja, edaspidi „DEI”) poolt korraldatud hankemenetluses Kreetal asuva Atherinolakkos'e termoelektrijaama jaoks kahe termoelektriüksuse väljaselgitamiseks, tarnimiseks, veoks, installeerimiseks ja käivitamiseks.
   Komisjon on seisukohal, et DEI on jätnud hankekuulutuse avaldamata, rikkudes direktiivi 93/38/EMÜ artikli 20 lõikest 2 tulenevat kohustust, mille kohaselt võib erandeid teha vaid siis, kui täidetud on asjakohased tingimused, mida tuleb tõlgendada kitsalt. Eriti väidab komisjon, et DEI on vääralt tõlgendanud mõisteid „nõuetele vastav pakkumine” ja „algsete lepingutingimuste oluline muutmine”, et õigustada selles sättes kehtestatud erandi kohaldamist.
   Komisjon leiab ka, et käesolevas asjas ei ole võimalik tugineda sellistele põhjustele nagu äärmine vajadus ja ettenägematu sündmuse tagajärjel tekkinud kiireloomuline olukord direktiivi artikli 20 lõike 2 punkti d mõttes, kuna DEI nendele ei tugine.
   Lõpetuseks leiab komisjon, et arvestades Euroopa Kohtu kohtupraktikat on hageja pakkumise tagasilükkamise põhjuseid selgitatud olulise hilinemisega ja seetõttu on rikutud direktiivi 93/38/EMÜ artikli 41 lõiget 4.
   Komisjon on seega seisukohal, et Kreeka Vabariik on rikkunud direktiivi 93/38/EMÜ artikli 20 lõikest 2 ja artikli 41 lõikest 4 tulenevaid kohustusi.
   
      (1)  EÜT L 199, 9.8.1993, lk 84, ELT eriväljaanne 6/2, lk 194.